stanford-oval/wikipedia huggingface dataset:
Făgăraș
Historia > Juutalaiset Făgărașissa

Juutalaiset asettuivat Făgărașiin 1800-luvulla. Vuonna 1827 kaupunkiin perustettiin ensimmäinen juutalainen hautausmaa; ensimmäinen synagoga avattiin 1859. Suurin osa juutalaisväestöstä puhui tuolloin saksaa, myöhemmin unkaria. Romaniaa alettiin opettaa lapsille vasta vuodesta 1919, jolloin Făgăraș siirtyi Romanialle. Vuonna 1920 juutalaisia asui kaupungissa 457.
Juutalaisten ja paikallisväestön yhteiselo sujui ongelmitta toiseen maailmansotaan asti, jolloin Romanian fasistinen hallinto (1940–1944) alkoi takavarikoida juutalaisyhteisön sekä yksityishenkilöiden omaisuutta. Osa asukkaista määrättiin pakkotyöhön, osa lähetettiin Transnistriaan. Sodan loputtua lähikylien juutalaiset siirrettiin Făgărașiin, ja vuonna 1947 juutalaisia oli noin 360. Myöhemmin monet juutalaiset muuttivat pois joko suurempiin kaupunkeihin tai ulkomaille, etenkin Israeliin. Făgărașin viimeinen juutalainen kuoli 2013.
Tinuri

| Tinuri |
| --- | --- |
 Tinuri, Marvel-universumin konnien vakiokeksijä
Luoja(t):  Stan Lee & Steve Ditko
Kustantamo:  Marvel
Ensiesiintyminen:  The Amazing Spider-Man #2 (1963)
Henkilötiedot
Oikea nimi:  Phineas Mason
Status:  Aktiivinen
Pituus:  172 cm
Paino:  77 kg
Voimat:  Erittäin älykäs, nerokas keksijä ja varusteiden korjaaja
Tinuri (engl. Tinkerer, esiintynyt Suomessa myös nimellä Kattilanpaikkaaja), oikealta nimeltään Phineas Mason, on Marvel-kustantamon sarjakuvissa esiintyvä nerokas keksijä, joka hyödyntää taitojaan auttamalla korvausta vastaan superroistoja näiden varusteiden ja aseiden luonnissa. Hahmon ensiesiintyminen tapahtui The Amazing Spider-Man -lehden numerossa 2 vuonna 1963. Tinurin loivat Stan Lee ja Steve Ditko. 
Suomessa Tinuri esiintyi ensimmäistä kertaa Ihmesarjan numerossa 44 (1969).
True Blue

True Blue voi tarkoittaa ainakin seuraavia:
True Blue , Madonnan albumi vuodelta 1986
”True Blue”, edellä mainitun albumin nimikkokappale
True Blue, Ferdinand Fairfaxin ohjaama brittiläinen elokuva vuodelta 1996
Sininen totuus (True Blue), J. S. Cardonen ohjaama yhdysvaltalainen elokuva vuodelta 2001
Henkeen ja vereen (True Blue), David Baldaccin romaani vuodelta 2009.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”True Blue”, voi hakea sivunnimihaulla, laajalla sivunnimihaulla tai tekstihaulla.
Toft

| Toft |
| --- | --- |
 Toft
 Koordinaatit: 65°28′03″N, 12°08′00″E 
Valtio:  Norja
Lääni:  Nordland
Kunta:  Brønnøy
Pinta-ala:  
 – Maa:  0,26 km²
Väkiluku (2023):  215
 – Väestötiheys:  826,9 as./km²
Infobox OKVirheellinen NIMI-arvo: 
Toft on taajama Brønnøyn kunnassa Nordlandin läänissä Norjassa. Taajaman pinta-ala on 0,26 neliökilometriä ja asukasluku 215 vuonna 2023.
Aiheesta muualla

Kuvia tai muita tiedostoja aiheesta Toft Wikimedia Commonsissa
Topi Törmä

Topi Törmä Erva-Latvalan apulaisjohtajana 1940–50-lukujen vaihteessa.
Toivo ”Topi” Törmä (11. toukokuuta 1916 Turku – 5. marraskuuta 1996 Espoo) oli suomalainen mainosalan vaikuttaja, Markkinointi Topitörmä Oy:n toimitusjohtaja, joka sai pääkonsulin arvonimen vuonna 1974.
Elämäkerta

Törmän vanhemmat olivat  tarkastaja Yrjö Ilmari Törmä  (sukunimi vuoteen 1906 Laurell) ja Alina Lovisa Reinikka. Hän pääsi ylioppilaaksi 1935 ja valmistui filosofian kandidaatiksi 1939 ja maisteriksi 1940. Törmä suoritti mainoshoitajan tutkinnon 1941 ja hänestä tuli hyväksytty tavarantarkastaja (mausteet) 1969 ja levikintarkastaja 1977.
Törmä toimi Mainostoimisto Ponsi Oy:n stilistinä 1939–1944, Markkinointi-instituutin opettajana ja vararehtorina 1945–1950, Erva-Latvala Oy:n apulaisjohtajana 1949–1951, Oy Mainos Taucher Reklam Ab:n johtajana 1951–1952, Oy Gustav Paulig Ab:n myynninedistämisen johtajana 1952–1962 sekä Raision Tehtaat Oy:n johtajana 1962–1963. Törmä oli lisäksi päätoimittajana Turun Ylioppilaslehdessä 1938–1940, Mitä nyt -lehdessä 1945, Mainostaja-lehdessä 1954–1966, Koilliskulma-lehdessä 1963–1971 ja Reserviläinen-lehdessä 1969–1978.
Törmä perusti 1963 oman mainostoimistonsa Markkinointi Topitörmä Oy:n, jonka toimitusjohtajana hän oli vuoteen 1977 ja lisäksi johtokunnan puheenjohtajana 1972–1980. Hän myi yhtiön 1980-luvulla Yrjö Turkaman Advisor-konsernille. Vuonna 1993 ranskalainen Publicis osti toimiston liiketoiminnan ja perusti uuden yhtiön samalla nimellä. Eläkepäivillään Törmä kirjoitti useita kirjoja suomalaisen mainonnan historiasta.
Törmä oli muun muassa Suomen myynti- ja mainosjärjestöjen valtuuskunnan puheenjohtaja 1957–1970, Mainoshoitajien yhdistyksen puheenjohtaja 1946–1948 ja 1951–1953, Mainostoimistojen liiton varapuheenjohtaja 1970–1971 ja puheenjohtaja vuodesta 1975, Suomen gastronomien seuran puheenjohtaja 1972–1975 sekä  Lesothon kuningaskunnan kunniapääkonsuli 1976.
Teoksia

Me jermut : korsukertomuksia. Aura, Turku 1943
Virkamies! : on jo aika meidänkin valvoa etujamme. Valtion virkamiesliitto, Helsinki 1946
Artturi Raula : Mainonnan perusteet. 2. kokonaan uusittu painos,  toimittanut Topi Törmä, Otava 1947
Parempaan jakeluun tuotannon, myynnin ja kuluttajain eduksi : Suomen mainos- ja myyntiyhdistyksen yhdessä Mainostoimistojen liiton, Keskuskauppakamarin, Suomen liikemiesyhdistyksen ja Suomen teollisuusliiton kanssa 20-21.2.1948 järjestämillä luentopäivillä pidetyt puheet ja esitelmät / Till bättre distribution till fromma för produktionen, försäljningen och konsumenten ; toim. Topi Törmä. Sininen kirja, Helsinki 1948
Siiranmäki-Vuosalmi : 2 D:n taistelukertomus 9.6.-18.7.1944 ; esipuheen kirj. A. E. Martola. WSOY 1954
Mainonnan kehitys Suomessa viimeisten 30 vuoden aikana. Suomen myynti- ja mainosyhdistys, Helsinki 1958
Mausteet ja yrtit : 60 pakinaa maustamisesta ja maistamisesta ; kuv. Maire Könni-Björklind. Otava 1960, 2. painos 1963, 3. painos 1974
Tapojen tarinaa : 60 pakinaa käyttäytymisestä yleensä ja pitopöydässä ynnä erikoisten herkkujen suhteen kaupanpäällisiksi ; kuv. Maire Könni-Björklind. Otava 1963
Jermut ; kuv. Jaska Hänninen. Otava 1964
Suomalaista gastronomista kirjallisuutta 1735-1974 ; tekijät Topi Törmä, Inari Liinamaa. Suomen gastronomien seura, Helsinki 1975
Kaksi kisälliä : 100 vuotta Sulon ja Masan matkassa mainonnan markkinoilla. Apulehti, Helsinki 1976
"Reklaamia ei voi välttää" : Reklaamimiesten Kerho 1927 - Suomen Myynti- ja Mainosyhdistys r.y. 1978. 1977
Kuvat instituutin seinällä ; kirj. Topi Törmä ; julk. Markkinointi-instituutti L-vuotispäivänään ; imprimatur Kaarlo Arve. Markkinointi-instituutti, Helsinki 1980
Levikistä se on kiinni : Levikintarkastus oy:n ensimmäiset viisikolmatta vuotta puolivuosisataisissa puitteissa. Levikintarkastus, Helsinki 1980
Auran miehet muotokuvina ; valokuvat Teppo Jokinen. Aurayhtiöt, Espoo 1982
Reklama festivo : faktoja ja fiktioita Reklan vuosikymmeniltä. Reklamanios, Helsinki 1984
Helsinkiitti : erään kivitalon tarina. Oy Kaisaniemenkatu 1, Helsinki 1985
True Crime

True Crime voi tarkoittaa ainakin seuraavia:
Englanninkielinen nimitys todellisista rikoksista kertovasta tietokirjallisuudesta
True Crime, Zeken live-albumi vuodelta 1999
True Crime, Vilma Alinan albumi vuodelta 2021
True Crime , videopelisarja:
True Crime: Streets of LA, vuoden 2003 videopeli
True Crime: New York City, vuoden 2005 videopeli, jatko-osa Streets of LA:lle
True Crime: Hong Kong, peruutettu videopeli
Tosi rikoksia (alkuperäinen nimi True Crime), vuoden 1996 elokuva, jonka pääosassa on Alicia Silverstone
Pahin rikos (alkuperäinen nimi True Crime), vuoden 1999 elokuva, jonka pääosassa on Clint Eastwood.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”True Crime”, voi hakea sivunnimihaulla, laajalla sivunnimihaulla tai tekstihaulla.
Tintín Márquez

| 0 | 1 | 2 |
| --- | --- | --- |

Henkilötiedot
Koko nimi: Bartolomé Márquez López
Syntymäaika: 7. tammikuuta 1962 (ikä 62)
Syntymäpaikka: Barcelona, Katalonia, Espanja
Pelipaikka: keskikenttäpelaaja
Lempinimi: Tintín
Seura
Seura:  Al Wakrah
Tehtävä: päävalmentaja
Seurat
| Vuodet | Seura | O (M) |
| 1980–1988 1980–1981 1981–1982 1988–1994 |  RCD Espanyol → UE Sababell (laina) → UE Sant Andreu (laina)  UE Figueres | 140 (29) |
Valmennusura
1997–1998 1998–2002 2002–2004 2004–2008 2008 2009–2010 2012–2015 2017 2018–:  CE Europa  RCD Espanyol Juniorit  RCD Espanyol B  RCD Espanyol (apuv.)  RCD Espanyol  CD Castellón  KAS Eupen  Sint-Truidense VV  Al Wakrah
 Seurajoukkueuran tilastot kattavat vain kansalliset sarjat.
Tintín Márquez (s. 7. tammikuuta 1962) on espanjalainen jalkapallovalmentaja ja entinen keskikenttäpelaaja. Tammikuusta 2018 lähtien hän on toiminut Al Wakrahin päävalmentajana.
Ura pelaajana

Márquez aloitti jalkapalloilijan uransa piskuisessa barcelonalaisseura FC Martinencissa, josta siirtyi 1980 RCD Espanyolin organisaatioon. Hän pelasi seurassa uransa menestyksekkäimmät vuodet. Uransa ensimmäiset vuodet hän vietti lainalla CE Sababellissa ja CE Sant Andreussa. Kaikkiaan hän kantoi Espanyolin peliasua kuuden kauden ajan Espanjan pääsarjassa. 29 liigamaalia viimeistelleen Márquezin ikimuistoisimpiin otteluihin kuuluu hattutempun iskeminen 5–3 derbyvoitossa FC Barcelonasta.
Espanyol eteni 1988 UEFA Cupin finaaliin asti, mutta seuran silloinen päävalmentaja Javier Clemente ei antanut Márquezille peliaikaa finaalissa ja kauden päätteeksi 26-vuotias keskikenttäpelaaja jätti seuran. Uransa viimeiset kuusi kautta Márquez pelasi Segunda Divisiónissa UE Figueresin paidassa.
Ura valmentajana

Márquez aloitti valmennusuransa vuonna 1997 Espanjan kolmanneksi ylimmällä sarjatasolla pelanneessa CE Europassa. Márquez nousi otsikoihin, kun piskuinen seura voitti itsensä FC Barcelonan Katalonian Cupissa 1997/98. Saman kauden jälkeen hän palasi takaisin RCD Espanyoliin siirtyen seuran nuorisovalmentajaksi.
Valmennettuaan kuuden kauden ajan Espanyolin junnuja ja reservijoukkuetta, hän nousi lopulta vuonna 2004 ykkösjoukkueen kakkosvalmentajaksi. Hän toimi kakkosvalmentajana neljä kautta Miguel Ángel Lotinan ja Ernesto Valverden alaisuudessa. Yhteistyön suurin saavutus oli Copa del Reyn voitto kaudella 2005/06 Lotinan toimiessa päävalmentajana.
Toukokuussa 2008 Márquez nousi vihdoin Espanyolin päävalmentajaksi Valverden lähdettyä Kreikkaan.
Kausi päävalmentajana ei kuitenkaan sujunut positiivisissa merkeissä. Kehnot otteet ovat pudottaneet seuran kauas kärjestä. Lopulta seurajohto sai tarpeekseen ja 13.  kierroksella kärsitty 0–1 kotitappio sarjanousija Sporting Gijónille jäi Márquezin viimeiseksi otteluksi Espanyolin peräsimessä.
Lokakuussa 2009 hän palasi valmennustehtäviin siirryttyään Segunda Divisiónissa pelaavan CD Castellónin päävalmentajaksi.  Márquezin pesti päättyi potkuihin huhtikuussa 2010.
Heinäkuussa 2012 Márquezista tuli Belgian 2. divisioonassa pelaavan KAS Eupenin päävalmentaja.  Espanjalainen luotsasi Eupenin kaudella 2012/13 sarjassa kahdeksanneksi. Kaudella 2013/14 Eupen sijoittui sarjassa toiseksi, mutta nousi pääsarjaan kariutui nousukarsintasarjaan. Márquez jätti seuran maaliskuussa 2015.
Kesällä 2017 Márquez palasi valmennustehtäviin Sint-Truidense VV:n päävalmentajana. Pesti päättyi kuitenkin potkuihin vain 53 päivää nimityksen jälkeen. Taustalla olivat erimielisyydet seurajohdon kanssa.
Tammikuussa 2018 Márquezista tuli qatarilaisen Al Wakrahin päävalmentaja.
Toinen uusi-aalto

| Toinen uusi-aalto Raivopäät |
| --- | --- | --- |

EP-levyn tiedot
 Julkaistu: 1994
 Tyylilaji: punkrock
 Levy-yhtiö: Face Records
Raivopäiden muut julkaisut
| Terve hulluus 1994 | Toinen uusi-aalto 1994 | Via Dolorosa 1995 |
Toinen uusi-aalto on suomalaisen Raivopäät -yhtyeen EP ja kaikkiaan toinen julkaisu. Se julkaistiin vuonna 1994.
Kappaleet

Toinen uusiaalto
Mirandan kyyneleet
Lapin juntti
Petra
Trine Bramsen

| Trine Bramsen |
| --- | --- |
 Bramsen vuonna 2016.
Tanskan liikenneministeri ja tasa-arvoministeri
 Mette Frederiksenin I hallitus 4. helmikuuta 2022 – 15. joulukuuta 2022  
Edeltäjä:  Benny Engelbrecht (liikenneministeri) Peter Hummelgaard (tasa-arvoministeri)
Seuraaja:  Thomas Danielsen (liikenneministeri) Marie Bjerre (tasa-arvoministeri)
Tanskan puolustusministeri
 Mette Frederiksenin I hallitus 27. kesäkuuta 2019 – 4. helmikuuta 2022  
Edeltäjä:  Claus Hjort Frederiksen
Seuraaja:  Morten Bødskov
Kansankäräjäedustaja
 15. syyskuuta 2011–  
Henkilötiedot
Syntynyt: 26. maaliskuuta 1981 (ikä 43)  Svendborg, Tanska
Tiedot
Puolue:  Sosiaalidemokratit
Tutkinnot:  Roskilden yliopisto (yhteiskuntatieteiden maisteri)
Aiheesta muualla
www.trinebramsen.dk
Trine Bramsen (s. 26. maaliskuuta Svendborg) on tanskalainen sosiaalidemokraattisen puolueen poliitikko. Hän oli Tanskan liikenneministeri sekä tasa-arvoministeri helmikuusta joulukuuhun 2022. Tätä ennen hän oli puolustusministeri 2019–2022. Bramsen on istunut kansankäräjillä vuodesta 2011.
Aiheesta muualla

Trine Bramsen Tanskan kansankäräjien verkkosivuilla (tanskaksi)
Trine Angelsen

Trine Angelsen (s. 1965) on norjalainen romaanikirjailija, joka on tullut tunnetuksi 30-osaisesta kirjasarjasta Havets Datter. Hän on kirjoittanut myös romaanisarjan nimeltään Thea. Se sijoittuu Lofooteille 1900-luvun alkuun.Kirjoja on myyty miljoonia kappaleita. Norjan yleisradio NRK luokitteli ne kioskikirjallisuudeksi.
Aiheesta muualla

Trine Angelsenin kotisivut (norjaksi)
Torsten Frings

| 0 | 1 | 2 |
| --- | --- | --- |

Henkilötiedot
Koko nimi: Torsten Frings
Syntymäaika: 22. marraskuuta 1976 (ikä 47) 
Syntymäpaikka: Würselen, Saksa
Pituus: 182 senttimetriä
Paino: 80 kg
Junioriseurat
1982–1988 1988–1990 1990–1994:  Rot-Weiß Alsdorf  Rhenania Alsdorf  Alemannia Aachen
Seurat
| Vuodet | Seura | O (M) |
| 1993–1997 1997–2002 2002–2004 2004–2005 2005–2011 2011–2013 |  Alemannia Aachen  Werder Bremen  Borussia Dortmund  FC Bayern München  Werder Bremen  Toronto FC | 57 (13) 162 (15) 47 (10) 29 (3) 164 (21) 33 (2) |
Maajoukkue
| 1997–1998 2001–2009 |  Saksa U-21  Saksa | 006 0(1) 079 (10) |
Valmennusura
2013–2014 2014–2016 2017:  Werder Bremen II (apuv.)  Werder Bremen (apuv.)  SV Darmstadt 98
 Seurajoukkueuran tilastot kattavat vain kansalliset sarjat, päivitetty 29. elokuuta 2016.  Maajoukkueuran tilastot päivitetty 11. lokakuuta 2008.
Torsten Frings (2007)
Torsten Frings (s. 22. marraskuuta 1976 Würselen, Nordrhein-Westfalen, Saksa) on saksalainen jalkapallovalmentaja ja entinen keskikenttäpelaaja.
Ura

Frings aloitti varsinaisen jalkapallouransa Alemannia Aachenin junioreissa, josta hän kuuden vuoden jälkeen jatkoi Werder Bremenin edustusmiehistöön. Werder Bremenin riveissä hän voitti Saksan cupin vuonna 1999. Vuoden 2002 MM-turnauksen aikoihin moni Euroopan suurseura oli kiinnostunut hänestä ja hän siirtyikin Borussia Dortmundiin neljän vuoden sopimuksella. Vuonna 2003 hän palasi kentille loukkaantumisensa jälkeen. Vain 16 ottelun ja neljän maalin jälkeen hän siirtyi Bayern Müncheniin, jonka riveissä hän ei kuitenkaan viihtynyt. Vain vuoden jälkeen hän palasi takaisin Bremeniin vaihtokaupassa, jossa Valérien Ismaël siirtyi vastavuoroisesti Münchenin riveihin.
Frings on pelannut uransa aikana kahdet EM- ja kahdet MM-kilpailut. Kaikkiaan hän pelasi 79 maaottelua ja teki niissä kymmenen maalia.
Torsten Fringsillä on vaimonsa Petran kanssa kaksi lasta,  Lisa-Katharina ja Lena Alina.
Joulukuun lopussa 2016 Fringsistä tuli SV Darmstadtin päävalmentaja. Hän sai potkut seurasta joulukuussa 2017, kun Darmstadt oli vajonnut 2. Bundesliigan putoamiskamppailuun.
Triptolemos

Triptolemos ja Kore, punakuviokulho, 470–460 eaa.
Triptolemos (m.kreik. Τριπτόλεμος) oli kreikkalaisessa mytologiassa Eleusiin kuninkaan Keleoksen ja Metaneiran poika, joka tunnettiin maanviljelyn keksijänä ja Eleusiin mysteereiden heeroksena.
Kun Demeter kiersi ympäri maata etsimässä tytärtään Persefonea vanhan naisen hahmossa, hän sai vieraanvaraisen vastaanoton kuninkaalta saavuttuaan Eleusikseen, ja Keleos pyysi häntä lastenhoitajaksi pojilleen Demofonille ja Triptolemokselle.
Palkitakseen Keleoksen vieraanvaraisuuden Demeter päätti tehdä tehdä Demofonista kuolemattoman polttamalla tämän kuolevaisen sielun pois perheen tulisijalla joka yö. Metaneira kuitenkin yllätti jumalattaren eräänä yönä pitämässä poikaansa tulessa ja keskeytti rituaalin huutamalla kauhusta, jolloin hänen poikansa paloi tuhkaksi. Demeter paljasti tällöin itsensä, ja opetti korvaukseksi Triptolemokselle maanviljelyn taidon. Triptolemos siirtyi ympäri Kreikkaa lohikäärmeiden vetämällä siivekkäillä vaunuilla ja opetti maanviljelyn taitoa kaikkialla, minne hän meni.
Kun Triptolemos saapui Aasia skyyttien luo, heidän kuninkaansa Lynkos kateellisena vieraansa taidoista yritti murhata hänet. Demeter kuitenkin muutti kuninkaan ennen tätä ilvekseksi.
Triptolemoksen palattua takaisin Attikaan hänen isänsä halusi surmata hänet, mutta Demeter käski Keleoksen luovuttaa valtakuntansa pojalleen. Kuninkaaksi noustuaan Triptolemos perusti Thesmoforian, riitin Demeterin kunniaksi.
Triptolemosta kunnioitettiin erityisesti Eleusiin lisäksi myös Ateenassa.
Tintti kuun kamaralla

| Tintti kuun kamaralla> On a marché sur la Lune |
| --- | --- |

Alkuperäisteos
Kirjailija:  Hergé
Kuvittaja:  Hergé
Kansitaiteilija:  Hergé
Kieli:  ranska
Genre:  sarjakuva
Julkaistu:  1954
Suomennos
Suomentaja:  Heikki Kaukoranta ja Soile Kaukoranta
Kustantaja:  Otava
Julkaistu:  1975
Sivumäärä:  62
ISBN:  951-1-02097-8
Sarja: Tintin seikkailut
Edeltävä:  Päämääränä kuu
Seuraava:  Tuhatkaunon tapaus
Löydä lisää kirjojaKirjallisuuden teemasivulta
Tintti kuun kamaralla (ransk. On a marché sur la Lune) on belgialaisen sarjakuvataiteilija Hergén piirtämä ja käsikirjoittama 17. Tintti-albumi. Alun perin se ilmestyi ranskankielisenä jatkosarjana belgialaisessa Le journal de Tintin -lehdessä vuosien 1952–1953 välisenä aikana. Vuonna 1954 tarina julkaistiin 62-sivuisena sarjakuva-albumina. Tintti kuun kamaralla on suora jatko-osa edelliselle Tintti-kertomukselle, Päämääränä kuu.
Suomessa Tintti kuun kamaralla julkaistiin ensimmäisen kerran Uudessa Kuvalehdessä vuosina 1963–1964 ja myöhemmin 24-osaisena jatkokertomuksena Zoom-lehdessä vuosina 1973–1974. Vuonna 1975 Otava julkaisi tarinan Tintin seikkailut -sarjan 15. osana. Suomenkielisen albumin käänsivät Heikki ja Soile Kaukoranta.
Tieteellinen tarkkuus

Vaikka Tintti kuun kamaralla ilmestyikin useita vuosia ennen Vostok 1:n ensimmäistä miehitettyä avaruuslentoa sekä Apollo 11:n ensimmäistä miehitettyä kuulentoa, Hergé onnistui kuvaamaan Tintin ja hänen kumppaneidensa avaruuslentoa yllättävän realistisesti, vaikka joutuikin käsikirjoittamaan tarinan 1950-luvun tähtitieteilijöiden tietojen, näkemysten ja uskomusten pohjalta. Sittemmin Hergé huomautti olevansa hämmästynyt tarinan tieteellisestä tarkkuudesta. Vuonna 1969 ensimmäisen kuukävelyn jälkeen hän piirsi kuvan, jossa Tintti, Milou, Haddock ja Tuhatkauno tervehtivät Kuuhun saapunutta Neil Armstrongia.
Hérge kuvaa painottomuuden erilaisia vaikutuksia tarkasti, esimerkiksi kapteeni Haddockin juomalasin viski muuttuu nestemäisen olomuotonsa ja pintajännityksen seurauksena pallomaiseksi. Kuun painovoima on kuvattu uskottavasti, sillä Tintti ja hänen kumppaninsa kykenevät valtaviin loikkiin, ja eräässä kohtauksessa Tintti toteaa kapteeni Haddockille Kuun painovoiman olevan vain kuudennes Maan painovoimasta. Hergé on myös huomioinut Kuun olosuhteista ilmakehän puuttumisen, selkeän näkyvyyden tähtiin sekä sen, ettei Kuussa ole tuulta. Hän myös onnistui ennustamaan radioiden avulla toistensa kanssa kommunikoivat avaruuslentäjät sekä kuuauton, vaikka tarinassa nähty kuuauto onkin selkeästi raskaampi ja suurikokoisempi kuin oikeat kuuautot. Myös avaruuden äänettömyys ja hapettomuus on huomioitu.
Hergé kuitenkin erheellisesti esittää Kuun pinnan epätasaisena ja vuoristoisena, ja että Kuussa olisi jyrkkiä kanjoneita sekä valtavia luolastoja, joiden katosta roikkuu tippukiviä. Maapallo Kuusta nähtynä on virheellinen, sillä sarjakuvassa Maan pilvet eivät ole näkyvillä.
Tintin kuualus poikkeaa monissa suhteissa todellisista avaruusaluksista. Aluksessa matkustajat makasivat mahallaan kiihtyvyyteen nähden, mikä on ihmiselle kiihtyvyyden kestämisen kannalta varsin huono asento. Keinotekoisen painovoiman pitämiseen moottoreiden avulla koko matkan ajan tarvittaisiin hyvin paljon ajoainetta. Myöskään ydinvoimalla toimivia avaruusaluksia ei ole rakennettu. Todellisuudessa kuulennot tehtiin kertakäyttöisten kantorakettien avulla ja Kuun pinnalle laskeuduttiin pienillä kuumoduuleilla, kun taas Hergén sarjakuvassa koko edestakainen matka tehdään yhdellä valtavalla raketilla, joka laskeutuu sekä Kuuhun että Maahan.
Asteroidi Adonis on olemassa ja luokiteltu Maan lähelle tulevaksi asteroidiksi.
Tom Hanks (seismologi)

Thomas C. Hanks on yhdysvaltalainen seismologi, joka suositteli vuonna 1979 momenttimagnitudin käyttöä Richter-asteikon sijasta. Hän on työskennellyt US Geological Survey:ssä (USGS).
Aiheesta muualla

Robert E. Wallice Earthquake. (Sisältää kuvan Tom Hanksista)
Turun sotaveteraanien muistomerkki

Turun sotaveteraanien muistomerkki Turussa Samppalinnan puistossa.
Turun sotaveteraanien muistomerkki on Aarne Ehojoen suunnittelema veistos Turun Samppalinnanpuistossa. Paljastamistilaisuus oli vuonna 1992.
Harmaasta graniitista veistetty taideteos koostuu jalustasta, nelikulmaisesta pylväästä ja pronssisesta tammenlehvästä. Tammenlehvä on viime sotien veteraanien tunnus ja se kuvaa kestävyyttä ja voimaa.
Veistokseen on kirjoitettu teksti Pro Patria 1939–1945.
Toni Kuusela

| Toni Kuusela |
| --- | --- |
 Toni Kuusela Jyväskylän Kalevan Kisoissa heinäkuussa 2018.
Henkilötiedot
Koko nimi:  Toni Matti Kristian Kuusela
Syntynyt: 21. tammikuuta 1994 (ikä 30)  Vimpeli, Suomi
Pesäpalloilija
Ulkopelipaikka:  Koppari
Pituus:  183
Paino:  82
Seura:  
Junioriseurat
:  Lappajärven Veikot, Kuortaneen Kunto, Järviseudun Pallokerho, SC Alajärvi, Terjärv Ungdoms Sportklubb, Kokkolan Hermes, Lakis Sport, Vimpelin Veto
Toni Matti Kristian Kuusela (s. 21. tammikuuta 1994 Vimpeli) on suomalainen keihäänheittäjä. Yleisurheilussa hän edustaa Vimpelin Vetoa. Kuusela edusti vuosina 2017–2022 Kuortaneen Kuntoa, vuosina 2014–2016 Alajärven Ankkureita ja sitä ennen vuoteen 2013 Vimpelin Vetoa. Hänen valmentajanaan toimii Petteri Piironen. Nuorempana Kuusela pelasi pesäpalloa Vimpelin Vedossa.
Kuusela sijoittui Rietin alle 20-vuotiaiden EM-kilpailuissa 2013 viidenneksi tuloksella 73,06. Vuonna 2021 järjestetyissä Tokion olympialaisissa hän karsiutui loppukilpailusta tuloksella 76,96. Vuonna 2022 Kuusela sijoittui Münchenin EM-kilpailuissa viidenneksi tuloksella 80,20. Budapestin MM-kilpailuissa 2023 Kuusela jäi karsintaan tuloksella 79,27.
Kuuselan ennätys on 15. kesäkuuta 2021 Orimattilassa heitetty 85,03, jolla tuloksella hän rikkoi myös Tokion olympiakisojen tulosrajan. Kuusela sijoittui Suomi–Ruotsi-maaottelussa Tampereella 1. syyskuuta 2018 kolmanneksi tuloksella 75,96 ja voitti maaottelun keihäskisan Tampereella 2020 tuloksella 80,45. Hän sai Kalevan kisoissa hopeaa 2022 ja 2023 sekä pronssia vuosina 2019, 2020 ja 2021.
Kuusela on pelannut Superpesiksessä kahdeksan ottelua Vimpelin Vedossa ja kolme ottelua Joensuun Mailassa kaudella 2012. Lisäksi hän edusti kaudella 2012 myös Vedon B- ja A-junioreita. Kuusela on voittanut Vimpelin Vedon riveissä A-poikien SM-kultaa vuonna 2012. Samana vuonna hän voitti miesten SM-hopeaa Vimpelin joukkueessa. Sisäpelissä hänen roolinsa on ollut etenijä, ulkopelissä koppari.
Kuusela on kotoisin Vimpelin Rantakylästä.
Saavutukset pesäpallossa > Pelaajana

1 SM-hopea: 2012
A-poikien SM-kulta: 2012